ĮSAKYMAS

DĖL ŠILALĖS RAJONO SAVIVALDYBĖS ADMINISTRACIJOS ŠVIETIMO, KULTŪROS IR SPORTO SKYRIAUS TARPINSTITUCINIO BENDRADARBIAVIMO KOORDINATORIAUS PAREIGYBĖS APRAŠYMO PATVIRTINIMO

2024 m. gruodžio 20 d. Nr. DĮV-788

Šilalė

Vadovaudamasis Lietuvos Respublikos švietimo įstatymo 23 straipsnio 3 dalimi, Lietuvos Respublikos valstybės tarnybos įstatymo 8 straipsnio 4 dalies 1 punktu, Lietuvos Respublikos viešojo administravimo įstatymo 16 straipsnio 1 dalies 2 punktu, Lietuvos Respublikos vietos savivaldos įstatymo 33 straipsnio 1 dalimi, 34 straipsnio 2 dalies 6 punktu, įgyvendindamas Valstybės tarnautojų pareigybių aprašymo ir vertinimo metodikos, patvirtintos Lietuvos Respublikos Vyriausybės 2018 m. lapkričio 28 d. nutarimo Nr. 1176 „Dėl Lietuvos Respublikos valstybės tarnybos įstatymo įgyvendinimo“ 1.1 papunkčiu, nuostatas, vykdydamas Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo, patvirtinto Lietuvos Respublikos švietimo, mokslo ir sporto ministro, Lietuvos Respublikos socialinės apsaugos ir darbo ministro, Lietuvos Respublikos sveikatos apsaugos ministro 2017 m. rugpjūčio 28 d. įsakymu Nr. V-651/A1-455/V-1004 „Dėl Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo patvirtinimo“, 14, 15 punktus, Šilalės rajono savivaldybės administracijos direktoriaus 2024 m. lapkričio 11 d. įsakymą Nr. DĮV-677 „Dėl Šilalės rajono savivaldybės administracijos struktūros patvirtinimo“:

1. T v i r t i n u Šilalės rajono savivaldybės administracijos Švietimo, kultūros ir sporto skyriaus tarpinstitucinio bendradarbiavimo koordinatoriaus pareigybės aprašymą (pridedama).
2. P r i p a ž į s t u netekusiu galios Šilalės rajono savivaldybės administracijos direktoriaus 2021 m. sausio 11 d. įsakymą Nr. DĮV-35 „Dėl Šilalės rajono savivaldybės administracijos tarpinstitucinio bendradarbiavimo koordinatoriaus pareigybės aprašymo patvirtinimo“.
3. N u s t a t a u, kad šis įsakymas įsigalioja nuo 2025 m. sausio 1 d.
4. N u r o d a u šį įsakymą paskelbti Šilalės rajono savivaldybės interneto svetainėje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo paskelbimo dienos.

|  |  |  |
| --- | --- | --- |
| Administracijos direktorius  |  | Andrius Jančauskas |